See on vaid fantastiline hüpotees, kuid ajalooline taust on selles nähtud õieti. Umbes kirjeldet kombel võinuks tõesti käia oletetava Judith Shakespeare'i käsi. Virginia Woolf lisab muide juurde, et siiski vist polnuks tolleaegsetes oludes  kujuteldav geniaalse naise sünd. Ta anded oleksid juba varases lapsepõlves lämbund ülemää­rase töökoorma all, mida naistele pandi pääle üsna maast madalast. Üksikud vaimuvilgatused sumbusid otsekohe. Erandid hukkusid. Mõnigi "nõid", kes viidi tuleriidale, võis olla normivastane naisgeenius.